Mike Sheridan: Ved første øjekast | musik.guide.dk
> Elektronisk
> Mike Sheridan
> Mike Sheridan: Ved første øjekast
Mike Sheridan: Ved første øjekast
Sheridan vil det hele, men lykkes kun med det halve.
Danske Mike Sheridan blev af hektiske meningsdannere udråbt som ren wunderkind, da han som 16-årig udsendte sit billedskabende og besnærende debutalbum. Men træerne voksede ikke ind i ambient-himlen, og alderen taget i betragtning var der nok tale om et usundt forventningspres.
Sheridan har siden bl.a. koncentreret sig om sit dj-virke og om at lave musik til ballet og film. Nu er han for alvor tilbage, og der tages tilløb til traditionelt sangskriveri med Freja Loeb og Rasmus Walter. Men ”Håblyst” lyder som Sorten Muld uden melodi, mens ”Udsigt” slutter sig om sig selv og ikke lever op til titlen. Og blandingen af gammelkloge betragtninger, kammerkor og electronica-klassisk i ”September luft” virker finkulturelt opstyltet.
Sheridans elektroniske musik er stærkest, når han med øm detalje-kærlighed frembringer ambient-soundtrack til den indre film. Som titelnummerets skønne og følsomt dvælende stryger-klang, hvor udtrykket driver omkring i regnen med blottet sårbarhed.
Debutens titel, ”I syv sind”, spøger stadig. Sheridan vil det hele, men lykkes kun med det halve.
Anmeldelse: Daft Punk: Tron Legacy
Daft Punk udfordrer både fanskaren og ideen om, hvordan et soundtrack skal tage sig ud.
Anmeldelse af The Knife - Shaking the Habitual
Den Northside-aktuelle duo The Knifes nye album er for ofte kedsommeligt.
Anmeldelse: Troels Abrahamsen: Unset
Abrahamsen aktulle album er et af hans bedste udspil.
Den syntetiske produktionsformel bliver for ensformigt bankende i det lange album-format.
Elektrisk cd-magi med Fever Ray. Alias Karin Dreijer fra den stilskabende duo The Knife. Live er hun dog mere mystisk end medrivende. Læs artikel